stanford-oval/wikipedia huggingface dataset:
מעברת מורשה
טענות לאי סדרים בפינוי המושבה

באוגוסט שנת 1953 התפרסמה כתבה בעיתון אל מרצאד, העיתון בערבית של מפ"ם, תחת הכותרת: קרח מכאן ומכאן. היה זה רמז למצב התושבים במעברה אשר נמצאים בתווך בין רשויות המדינה למועצת רמת השרון. על פי הכתבה המצב הכלכלי של אוכלוסיית המעברה אינו טוב. בכתבה נטען בדבר אי סדרים חמורים לגבי התנהלות אנשי מפא"י והתערבות מצד עסקני מפא"י בצורה מכוונת כדי למנוע את סיפוח שטח המעברה לרמת השרון. בכתבה נטען כי אוכלסיית המעברה מונה 6500 נפשות אשר רובם גרים בפחונים. על פי המאמר, המעברה ברמת השרון הוקמה בגלל לחץ רב על ידי תנועת הפועלים. מחד גיסא, משרד הפנים רצה להעניק למעברה שלטון עצמאי. מאידך, מסרבים אנשי מפא"י לערוך בחירות לוועד המעברה מחשש שהם יפסידו בבחירות. לטענת המאמר אנשי מפא"י רוצים לפזר את המעברה ולא לספחה לרמת השרון מכיוון שהממשלה מסרה לחברות שיכון שטחי אדמה באזור המעברה למטרות בניה ומגורים בשעה שלתושבי המעברה אין את הממון לקניית בתים אלו. במאמר יש קריאה למדינה לחדול ממעשה זה. נושא הבחירות בתוך המעברות משך תשומת לב ברמה הארצית.
סיפוח המעברה לשטח רמת השרון וחיסולה

בשנת 1957 סופחה המעברה לרמת השרון והתחיל פרק העברת תושבי המעברה למבני קבע, חיסול הצריפונים והפחונים והקמת תשתית עירונית וחינוכית לקליטת תושבי המעברה, ובכך הוקמה שכונת מורשה ברמת השרון שהוקמו מבנים חד קומתיים. למרות הקמת השכונה והמעבר למבני קבע המשיכה מצוקת הפרנסה בקרב תושבי השכונה והשכונה הייתה מנותקת יחסית או ללא תחבורה ציבורית מספקת. בקרב התושבים נשמעו טענות על קיפוח והזנחה לאורך שנים רבות לאחר חיסול המעברה. עם העשור הראשון של המאה ה-21 התחילה בשכונת מורשה תנופת בניה, כיום שכונת מורשה מושכת אוכלוסייה מבוססת ממעמד סוציו אקונימי גבוה. סיפור מעברת מורשה מהווה דוגמה לסיפור המעברות ובמיוחד למעברות שהוקמו ליד ובצמוד ליישובים קיימים, קליטת המעברה על ידי היישוב הקטן תוך התמודדות מול רשויות המדינה ששיקוליהם לא תמיד הלמו את רצון היישוב הוותיק. קליטת מעברת מורשה על ידי רמת השרון מראה כיצד ישוב חקלאי רואה בהקמת המעברה אתגר לא פשוט אך גם הזדמנות להתפתחות.
קשרים חיצונים

הצופה 13 ביולי 1953 פס"ד עקרוני בעניין זכות בחירה לתושבי מעברות.
על המשמר⁩, 7 מאי 1956⁩, ההתפתחותה של רמת השרון מת"בת הרתבת השירותים
מעריב⁩,7 יולי 1978⁩,מורסה
יאסר ואקד, ‏התחדשות עירונית ברמת השרון: מחירי הדירות כמעט והוכפלו, באתר גלובס, 2 ביולי 2022
לקריאה נוספת

דבורה הכהן, "הישוב הוותיק מול העולים" בתוך דליה עופר (עורך) בין עולים לוותיקים: ישראל בעליה הגדולה, יד בן צבי ירושלים 1996 עמ' : 98 - 116.
הערות שוליים

↑  ארכיון המדינה, מכתב מידי אלמוני המופנה אל מר ד. גבעון מנהל אגף השיכון מלשכת שרת העבודה 16.08.1951 גל-17\54171
↑  ארכיון המדינה, מועצת רמת השרון אל שרת העבודה 07.07.1955,גל-17\54171
↑  ארכיון המדינה, אגף לבינוי עיר וכפר אל המדור למועצות מקומיות מחלקת הכפרים והאגף לשלטון עצמי במשרד הפנים 15.11.1951 ג-3\3964
↑  ארכיון המדינה, מועצת רמת השרון למשרד העבודה אגף השיכון, 13.08.1956 גל 17\54171
↑  ארכיון המדינה,מועצה מקומית רמת השרון אל משרד העבודה מחלקת התעסוקה, 02.12.1953, ג-3\3964
↑  ארכיון המדינה, הוועדה המקומית לבניה ותכנון עיר רמת השרון אל משרד העבודה אגף השיכון 12.06.1956 גל - 17\54171
↑  ארכיון המדינה, י אברזי משרד החינוך אל י שריד משרד החינוך, 28.02.1956,ג-3\3964
↑  ארכיון המדינה, קרח מכאן ומכאן, מאת נציגנו ברמת השרון, תרגום 10.08.53 ג-3\3964
↑  הצופה 13 ביולי 1953 פס"ד עקרוני בעניין זכות בחירה לתושבי מעברות
↑  ארכיון המדינה, מר י גווילי אל צוות הרשמים ברמת השרון 17.05.1958 ג-19\4423
↑  על המשמר⁩, 7 מאי 1956⁩, ההתפתחותה של רמת השרון מת"בת הרתבת השירותים
↑  מעריב⁩,7 יולי 1978⁩,מורסה
↑  יאסר ואקד, ‏התחדשות עירונית ברמת השרון: מחירי הדירות כמעט והוכפלו, באתר גלובס, 2 ביולי 2022
ישראלים (כתב עת)

| --- | --- |

 מו"ל:  מכון בן-גוריון לחקר ישראל והציונות 
 שפה:  עברית 
 מדינה:  ישראל 
 אתר רשמי
 
ישראלים הוא כתב עת מדעי דו-לשוני (עברית ואנגלית) שיצא לאור על ידי מכון בן-גוריון לחקר ישראל והציונות והמסלול ללימודי מדינת ישראל באוניברסיטת בן-גוריון. כתב העת היה שפיט ופעל באמצעות ביקורת עמיתים, הוא נערך על ידי חוקרים צעירים ושימש במה לפרסום ביכורי מחקר מישראל ומהעולם. כתב-העת פרסם מאמרים הנוגעים לתחום של לימודי מדינת ישראל בדיסציפלינות שונות: היסטוריה, סוציולוגיה, אנתרופולוגיה, ספרות, לימודי תרבות, משפטים ועוד.
בכל אחד מגיליונות כתב העת התפרסם גם ריאיון עם דמות מרכזית בהיסטוריה הישראלית, תעודה היסטורית מוערת וסקירה של עבודות דוקטורט מרכזיות שהתפרסמו בשדה של לימודי מדינת ישראל.
כתב העת יצא לאור בין השנים 2007-2021. בראשית דרכו לווה כתב העת על ידי טוביה פרילינג ובהמשך על ידי אבי בראלי ועופר שיף, לאורך רוב שנותיו ערך אותו אורן קלמן, עורכו האחרון היה עדי שרצר.
תחנת הכוח הגרעינית ביליבינו

תחנת הכוח הגרעינית ביליבינו
תחנת הכוח הגרעינית ביליבינו (ברוסית: Билибинская АЭС) היא תחנת כוח גרעינית שנבנתה בשטח צ'וקוטקה, כ-610 ק"מ מאנדיר. תחנת הכוח מורכבת מ-4 כורים גרעיניים בהספק של 12 מגוו"ט כ"א. מטרת הפרויקט הייתה לספק חשמל לתשלובת להפקת מחצבים מהמכרה בסביבה ולספק חשמל וחום לישוב בסביבה.
המתקן נמצא בבעלות רוסאנרגואטום.
היסטוריה

תכנון המתקן החל בשנת 1965 ובשנת 1968 החלו עבודות הקמה. אספקת ציוד בוצע דרך הים לנמל פבק וממנו דרך כבישי האזור.
היחידה הראשונה הופעלה בשנת 1974 ורביעית ואחרונה בשנת 1976.
במהלך פעילות המתקן התרחשו בו מספר תקלות. בשנת 1998 מספר עובדי התחנה קיבלו מנת יתר בזמן הכנסת דלק גרעיני ליחידה מס' 4.
ניסיון של פעילות המתקן הראה שקיימת התכנות לכדאיות כלכלית של מתקנים מבוססי גרעין בהספקים קטנים. אמנם לאחר התפרקות ברית המועצות פעילות התשלובת שהיה בצרכן העיקרי פחתה ומספר תושבי היישוב ירד באופן משמעותי מ-15 אלף בשנת 1989 לכ-5.5 אלף בשנת 2010. כתוצאה מכך ניצול תחנת הכוח ירד בהתאם. בשנת 2005 היא פעלה בכשליש יכולתה.
בשנת 2019 יחידה מס' 1 יצאה מניצול. בשנת 2025 מתוכננת השבתה של יחידות מס' 2 ו-3 ולשנת 2026 יחידה מס' 4. בהתאם להודעת ראשי תעשיית הגרעין הרוסית פינוי דקל גרעיני מהאתר תעלה סכום דומה לבניית מתקן חדש.
הערות שוליים

↑  עלות סגירת תחנת הכוח ביליבינו
FAFSA

The Free Application for Federal Student Aid (בראשי תיבות: FAFSA) הוא טופס שנתי אותו רשאים למלא סטודנטים או סטודנטים לעתיד באוניברסיטאות ובקולג'ים בארצות הברית ולפעמים גם הורי הסטודנטים כדי להירשם כמועמדים ולקבוע את מידת זכאותם לקבלת מלגות או הלוואות כספים פדרליות למימון לימודיהם. כל האוניברסיטאות והקולג'ים מפנים כחלק מתהליך ההרשמה לעזרה כספית ל-FAFSA, אשר מיועד לתושבי ארצות הברית בלבד (אזרחים ותושבי קבע). הרשויות האמריקאיות מלוות כספים לרוב לכל מי שעומד בקריטריונים והסטודנטים לרוב מחויבים להחזיר את ההלוואה במשך תקופה לאחר סיום לימודיהם.
את טופס ה-FAFSA ממלאים הסטודנטים דרך אתר אינטרנט ייעודי. טופס ה-FAFSA מורכב משאלות מרובות לגבי מצבו הכלכלי של הסטודנט ושל משפחתו של הסטודנט, מידע זה מוכנס לתוך נוסחה הקובעת את מידת יכולתה הכספית של המשפחה לתמוך בתלמיד (נתון זה נקרא EFC). הגורמים הקובעים את ה-EFC כוללים את גודל המשפחה, הכנסתה, מספר חברי המשפחה אשר לומדים בקולג', ורכוש המשפחה. טופס ה-FAFSA לא מכיל שאלות הנוגעות למוצאו, גזעו או דתו של התלמיד.
בעקבות המידע אשר נקלט באתר מונפק דו"ח אשר מכיל מידע מפורט לגבי זכאותו של הסטודנט למענקים פדרליים (דו"ח אשר נקרא SAR), ומועבר לסטודנט. התלמיד צריך לסקור את הדו"ח בקפדנות כדי לבצע את התיקונים ההכרחיים להשלמת הדו"ח. גרסה אלקטרונית של הדו"ח (אשר מכונה ISIR) נשלחת לקולג'ים או לאוניברסיטאות אותם התלמיד ציין בטופס. ה-ISIR נשלח גם לסוכנויות אשר אחראיות על הענקת המלגות.
ספי ציזלינג

| --- | --- |

 לידה:  5 בינואר 1982 (בן 42)
 תקופת הפעילות:  מ-1998
 סוגה:  סול • ג'אז • פאנק • R&B
 כלי נגינה:  חצוצרה
 חברת תקליטים:  Raw Tapes • Tru Thoughts
 שיתופי פעולה בולטים:  פאנקנשטיין, קולולוש, אלון עדר, קותימן, גילי יאלו, האחים רמירז
ספי ציזלינג (נולד ב-5 בינואר 1982) הוא מוזיקאי ישראלי.
ביוגרפיה

נולד בקיבוץ עין חרוד מאוחד, נכדו של אהרן ציזלינג.
החל מ-1998 שימש ציזלינג כחצוצרן להקת הפאנק הישראלית "פאנקנשטיין". הלהקה נחשבת אחת מהחלוצות בתחום הפאנק בישראל. היה חבר בשלישיית "האחים ראמירז".
החל מ-2008, שימש כחצוצרן להקת האינדי-סול התל אביבית "Men of North Country" (אנ'). יחד הוציאו שני אלבומים דרך חברת התקליטים "אסיד ג'אז רקורדס" (אנ').
ב-2011 החל לשמש כחצוצרן גם בלהקתו של אלון עדר, "אלון עדר ולהקה", יחד איתה הוציא את האלבומים "אלון עדר ולהקה", "סיכום החיים עד עכשיו", "השמרנים שוב באופנה", "משתלבים בנוף", "מחשבות על הדרך" ו״כן כן כן כן!״
ב-21 באפריל 2017 הוציא את אלבום הבכורה שלו, "Beyond The Things I Know", דרך חברת התקליטים "Raw Tapes".
ב-2018, שימש כחצוצרן בלהקת "קולולוש", תוך שהוציאה הלהקה את המיני-אלבום "The Stakes Are High".
ב-2019 הוציא את אלבומו השני, "Expanse", תחת חסותה של חברת התקליטים הבריטית "Tru Thoughts" (אנ'). האלבום כולל הופעות אורח של יסמין מועלם וקותימן, בין היתר.
בפברואר 2022 הוציא כחלק מהאלבום "כן כן כן כן!" עם אלון עדר ולהקה שיר בשם " מבטיח לשמוע".
דיסקוגרפיה > סולו

2017: Beyond The Things I Know
2019: Expanse
דיסקוגרפיה > בלהקות

2006: Funk'n'stein The Band (עם פאנקנשטיין)
2009: The Next Level (עם פאנקנשטיין)
2009: The Ramirez Brothers (עם האחים רמירז)
2010: Funky Mission (עם פאנקנשטיין)
2011: אלון עדר ולהקה (עם אלון עדר ולהקה)
2012: This City (עם Men of North Country)
2013: Who?You! (עם האחים רמירז)
2014: סיכום החיים עד עכשיו (עם אלון עדר ולהקה)
2017: השמרנים שוב באופנה (עם אלון עדר ולהקה)
2018: More Than One Thing (עם טיים גרוב)
2018: The Stakes Are High (עם קולולוש)
2018: משתלבים בנוף (עם אלון עדר ולהקה)
2018: מחשבות על הדרך (עם אלון עדר ולהקה)
2019: Liquid Saloon (עם ליקוויד סלון)
2022: כן כן כן כן! (עם אלון עדר ולהקה)
אלי שידי

| --- | --- |

שידי, 2003
 לידה:  13 ביוני 1962 (בת 62) ניו יורק, ניו יורק, ארצות הברית 
 שם לידה:  Alexandra Elizabeth Sheedy 
 מדינה:  ארצות הברית ארצות הברית
 תקופת הפעילות:  מ-1975 
 מקום לימודים:  אוניברסיטת דרום קליפורניה  בית הספר של קולומביה 
 בן או בת זוג:  David Lansbury (10 באוקטובר 1992–9 ביוני 2009)   ריצ'י סמבורה 
 פרופיל ב-IMDb
 
אלכסנדרה אליזבת "אלי" שידי (באנגלית: Alexandra Elizabeth "Ally" Sheedy; נולדה ב-13 ביוני 1962) היא שחקנית וסופרת יהודייה-אמריקאית. בהמשך לסרט הבכורה שלה ב-1983, Bad Boys, והשתתפותה בסרטים "מועדון ארוחת הבוקר" (1985) ו"חברים" (1985), היא נודעה כחלק מקבוצת השחקנים הצעירים הפופולריים של התקופה, אשר נקראה "The Brat Pack" (חבורת הפרחחים), ואשר כללה את אמיליו אסטבז, דמי מור, רוב לאו, אנדרו מקרתי, ג'אד נלסון, אנתוני מייקל הול ומולי רינגוולד. היא גם הופיעה בסרטים "משחקי מלחמה" (1983) ו"תקלה מופלאה" (1986). על הופעתה בסרטה של ליסה צ'ולודנקו "אמנות גבוהה" (1998), זכתה שידי בפרס אינדיפנדנט ספיריט לשחקנית הטובה ביותר.
ביוגרפיה

שידי נולדה בניו יורק לאב נוצרי-קתולי ממוצא אירי, ולאם יהודייה. לה אח ואחות. אמה, שרלוט (לבית באום), היא סופרת וסוכנת ספרותית, ופעילה למען זכויות נשים, זכויות האזרח, וזכויות להט"ב; אביה, ג'ון ג'יי שידי, ג'וניור, הוא מנהל פרסום. הוריה התגרשו בשנת 1971, ואמה עברה לגור עם בת זוגה.
שידי התחילה לרקוד בתיאטרון הבלט האמריקאי בגיל שש, ותכננה לפתח קריירה במחול, אך במהלך הזמן ויתרה על חלום זה לטובת החלום להיות שחקנית. בגיל 12 היא כתבה את הספר She Was Nice to Mice; הספר פורסם על ידי הוצאת מקגרו-היל, והפך לרב מכר.
קריירה

שידי התחילה לשחק בהפקות במה מקומיות כנערה. לאחר הופעת במספר סרטי טלוויזיה ב-1981, וכן בשלושה פרקים של סדרת טלוויזיה היל סטריט בלוז, היא הופיעה בסרט הקולנוע הראשון שלה, Bad Boys ‏(1983), בכיכובו של שון פן, ובו היא שיחקה את בת זוגו המושפלת של פן. שנות ה-1980 היו התקופה הפעילה ביותר שלה, אז הופיעה במגוון תפקידים בסרטים פופולריים כגון "משחקי מלחמה", "מועדון ארוחת הבוקר", "חברים", ו"תקלה מופלאה".
ב-1998 שידי כיכבה לצד ראדה מיטשל בסרט העצמאי "אמנות גבוהה", על רומן בין שתי נשים, וכוחה של אמנות. על ביצועיה בסרט זה זכתה שידי בפרס אינדפנדנט ספיריט, פרס אגודת מבקרי הקולנוע של לוס אנג'לס, ופרס איגוד המבקרים האמריקאי.
בשנת 1999, קיבלה שידי את התפקיד הראשי בהפקת אוף ברודוויי של המחזמר הדוויג והשארית העצבנית. היא הייתה האישה הראשונה לגלם את התפקיד של הדוויג הג'נדרקוויר, אך הביקורות על ביצועיה היו מעורבות, והתפקיד לא ארך זמן רב. באותה שנה, היא לוהקה כשחקנית הראשית בסרט העצמאי Sugar Town, בו השתתף אנסמבל שחקנים ומוזיקאים.
היא התאחדה עם חברה לסרט "מועדון ארוחת הבוקר" אנתוני מייקל הול בשנת 2003, כאשר הופיעה ככוכבת אורחת בתוכנית הטלוויזיה שלו "החצי האפל", בפרק "לשחק את אלוהים" בעונה השנייה.
שידי גם הופיעה בפרק של התוכנית CSI ב-2008, בו שיחקה אישה שרוצחת את אשתו של בן זוגה, בעוד היא מעורבת בכת. במרץ 2003 החלה שידי לגלם את דמותה של שרה בסדרה המשפחתית של ABC קייל XY. ב-2009 גילמה את הדמות מיסטר יאנק בתוכנית בניחוש חוקר, והדמות חזרה גם בעונות הבאות של התוכנית.
חיים אישיים

ב-1980 שידי יצאה עם ריצ'י סמבורה, הגיטריסט של להקת בון ג'ובי. היא אמרה בריאיון ללוס אנג'לס טיימס כי הקשר הוביל אותה לשימוש בסמים, טענה שסמבורה כפר בה. בשנת 1985, שידי נכנסה למרכז גמילה, ובשנת 1990 גם עברה טיפול להתמכרות לכדורי שינה, חוויה אשר היא השתמשה בו בגילום תפקידה כמכורה לסמים בסרט "אמנות גבוהה".
ב-12 באפריל 1992, שידי נישאה לשחקן דייוויד לנסברי, אחיין של השחקנית אנג'לה לנסברי ובנו של אדגר לנסברי, המפיק המקורי של "גודספל". בנם בקט לנדסברי נולד ב-1994. במאי 2008, הודיעו שידי ולנסברי על גירושיהם.
חיים אישיים > קמפיין Me too

בינואר 2018, שידי צייצה בטוויטר את ההאשטאג #MeToo, עם שמותיהם של כריסטיאן סלייטר וג'יימס פרנקו, וציינה שהם התנהגו מולה באופן בלתי הולם מבחינה מינית, ושפרנקו הוא הסיבה שהיא עזבה את תחום המשחק. מאוחר יותר, היא הורידה את הציוצים. כשסת' מאיירס שאל את פרנקו בריאיון לגבי הנושא, הוא ענה לו שאין לו מושג למה שידי כתבה את אשר כתבה. מאז, יצאו עוד לפחות חמש נשים בהאשמות נגד פרנקו על תקיפה והתנהלות מטרידה ובלתי הולמת, וכן האשמות על התנהלות בלתי הולמת כלפי שתי נערות קטינות בנות 17. פרנקו התכחש להאשמות, אבל הצהיר ש"אם עשיתי משהו לא כשורה - אתקן את זה. אני חייב לעשות את זה."
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 1983 | Bad Boys | ג'יי.סי וולנסקי |  |
| 1983 | משחקי מלחמה | ג'ניפר מק |  |
| 1984 | Oxford Blues | רונה |  |
| 1985 | מועדון ארוחת הבוקר | אליסון ריינולדס |  |
| 1985 | Elmo's Fire | לסלי האנטר |  |
| 1985 | Twice in a Lifetime | הלן |  |
| 1986 | Blue City | אנני רייפורד |  |
| 1986 | תקלה מופלאה | סטפני ספק |  |
| 1987 | Maid to Order | ג'סי מונטגומרי |  |
| 1988 | תקלה מופלאה 2 | סטפני ספק | קול בלבד; ללא קרדיט |
| 1989 | Heart of Dixie | מגי |  |
| 1990 | Betsy's Wedding | קוני הופר |  |
| 1990 | Fear | קייסי ברידג'ס |  |
| 1991 | Only the Lonely | תרזה לונה |  |
| 1992 | שכחו אותי בבית 2 | פאם בלוק | קמע |
| 1993 | The Pickle | מולי |  |
| 1993 | Man's Best Friend | לורי טאנר |  |
| 1994 | Red Shoe Diaries 4: Auto Erotica | קארן |  |
| 1995 | One Night Stand | מיקי סנדרסון |  |
| 1997 | Macon County Jail | סוזן ריד |  |
| 1997 | The Definite Maybe | ג'ואני |  |
| 1997 | Amnesia | מרת'ה קלר |  |
| 1997 | Highball | אלי שיידי |  |
| 1998 | High Art | לוסי ברלינר |  |
| 1999 | עצה מזחל | ג'ן |  |
| 1999 | Sugar Town | לי |  |
| 1999 | The Autumn Heart | דבורה |  |
| 1999 | I'll Take You There | ברניס |  |
| 2002 | Just a Dream | מורין סטארבק |  |
| 2002 | Happy Here and Now | לואיז |  |
| 2003 | A Good Night to Die | מארי |  |
| 2003 | Shelter Island | לואיז "לו" דלמיר |  |
| 2004 | Noise | שרלוט בנקרופט |  |
| 2005 | Shooting Livien | ברי אפלינג |  |
| 2007 | יום הגיוס | ד"ר ריינולדס |  |
| 2007 | The Junior Defenders | ג'יל פילדס |  |
| 2007 | Steam | לורי |  |
| 2008 | Harold | מורין ריינולדס |  |
| 2009 | Perestroika | הלן |  |
| 2009 | Life During Wartime | הלן ג'ורדן |  |
| 2010 | Welcome to the Rileys | האריסט |  |
| 2010 | Ten Stories Tall | ג'קי |  |
| 2014 | Sins of our Youth | ויקי |  |
| 2014 | Fugly! | סטודארד |  |
| 2016 | Little Sister | ג'ואני |  |
| 2016 | אקס-מן: אפוקליפסה | המורה של סקוט סאמרס |  |
| 2023 | Chantilly Bridge | אליזבת' |  |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 1981 | CBS Afternoon Playhouse | קטי | Episode: "I Think I'm Having a Baby" |
| 1981 | The Best Little Girl in the World | בחורה מס' 1 | סרט |
| 1981 | The Violation of Sarah McDavid | טרייסי ברנס | סרט |
| 1981 | The Day the Loving Stopped | דבי דאנר | סרט |
| 1981 | פאר בעשבים | הייזל | סרט טלוויזיה |
| 1982 | Chicago Story |  | Episode: "Bright Lights, Big City" |
| 1982 | St. Elsewhere | דיאן | Episode: "Samuels and the Kid" |
| 1983 | בלוז לכחולי המדים | קריסטן | 3 פרקים |
| 1983 | Deadly Lessons | מריתה ארמסטרונג | סרט טלוויזיה של ABC |
| 1990 | The Lost Capone | קתלין הארט | סרט |
| 1992 | Red Shoe Diaries | קארן | Episode: "Accidents Happen" |
| 1992 | Tattle Tale | לאורה פרוט | סרט |
| 1993 | Lethal Exposure | כריס קסידי | סרט |
| 1993 | The Hidden Room | ג'וליה | Episode: "Hungry Girls" |
| 1993 | Chantilly Lace | אליזבת' | סרט |
| 1994 | Ultimate Betrayal | מארי רוג'רס המבוגרת | סרט |
| 1994 | Parallel Lives | לואיז | סרט |
| 1994 | The Haunting of Seacliff Inn | סוזן | סרט |
| 1995 | The Tin Soldier | אמא של בילי | סרט |
| 1996 | בגבולות המסתורין | קרטר ג'ונס | Episode: "I Hear You Calling" |
| 1996 | Hijacked: Flight 285 | דני פאטון | סרט |
| 1997 | Country Justice | אנג'י בייקר | סרט |
| 1997 | Buried Alive II | לורה ריסקין | סרט |
| 1998 | The Fury Within | ג'ואנה הנלון | סרט |
| 1999 | Our Guys: Outrage at Glen Ridge | הבלשית קלי ברוקס | סרט טלוויזיה של ABC |
| 2001 | אוז | ליסה לוגן | Episode: "Medium Rare" |
| 2001 | The Warden | הלן היוויט | סרט |
| 2001 | Strange Frequency | לי בונר | Episode: "Daydream Believer" |
| 2002 | Once and Again | מרים רוז מילר | Episode: "Aaron's List of Dreams" |
| 2002 | The Interrogation of Michael Crowe | שריל קרואו | סרט |
| 2003 | Life on the Line |  | סרט |
| 2003 | החצי האפל | קייט מור | Episode: "Playing God" |
| 2006 | The Veteran | שרה רייד | סרט |
| 2007 | CSI | שאנון טרנר | Episode: "Leapin' Lizards" |
| 2008–2009 | קייל XY | שרה | 4 פרקים |
| 2009 | Citizen Jane | ג'יין אלכסנדר | סרט |
| 2009–2011/13 | בניחוש חוקר | יאנג | 4 פרקים |
| 2014 | Not With My Daughter (AKA Client Seduction) | מליסה אקו | סרט |
| 2022–2023 | בחורה רווקה שיכורה | קרול פינק | תפקיד ראשי (2 עונות); 20 פרקים |
ספרים

She Was Nice to Mice (book), McGraw-Hill, 1975, ISBN 0-440-47844-8
Yesterday I Saw the Sun: Poems, Summit Books, 1991, ISBN 0-671-73130-0
פרסים

| שנה | ארגון | קטגוריה | יצירה | תוצאה |
| --- | --- | --- | --- | --- |
| 1983 | פרס סאטורן | השחקנית הטובה ביותר | משחקי מלחמה | זכייה |
| 1983 | Young Artist Awards | השחקנית הצעירה הטובה ביותר בסרט קולנוע | משחקי מלחמה | מועמדות |
| 1990 | פרס סאטורן | השחקנית הטובה ביותר | Fear | מועמדות |
| 1993 | פרס סאטורן | השחקנית הטובה ביותר | Man's Best Friend | מועמדות |
| 1999 | פרס אינדפנדנט ספיריט | השחקנית הטובה ביותר | High Art | זכייה |
| 1999 | אגודת מבקרי הקולנוע של לוס אנג'לס | השחקנית הטובה ביותר (בשיתוף) | High Art | זכייה |
| 1999 | האגודה הלאומית של מבקרי קולנוע | השחקנית הטובה ביותר (בשיתוף) | High Art | זכייה |
| 1999 | אגודת מבקרי הקולנוע של בוסטון | השחקנית הטובה ביותר (מקום שני) | High Art | מועמדות |
| 1999 | אגודת מבקרי הקולנוע של שיקגו | השחקנית הטובה ביותר | High Art | מועמדות |
| 2005 | פרסי הקולנוע של MTV | פרס Silver Bucket of Excellence   (בשיתוף עם חברי הקאסט האחרים) | מועדון ארוחת הבוקר | זכייה |
| 2010 | Gotham Independent Film Awards | הופעת אנסמבל מצטיינת | Life During Wartime | מועמדות |
הערות שוליים

↑  "Today in history". הניו יורק טיימס. Associated Press. 13 ביוני 2014. אורכב מ-המקור ב-2014-09-07. נבדק ב-2018-01-15. {{cite news}}:  (עזרה)
↑  Independent, Film. "Film Independent Spirit Awards: 31 Years of Nominees and Winners" (PDF). filmindependent.org. filmindependent.org.
↑  Leibovich, Lori (25 במאי 1989). "Heroine Chic". Salon Magazine. {{cite web}}:  (עזרה)
↑  "WEDDINGS; Marilyn Webb, John Sheedy Jr". The New York Times. 21 במרץ 1993. {{cite news}}:  (עזרה)
↑  "Ally Sheedy Biography (1962–)".
↑  Margy Rochlin (14 ביוני 1998). "Ally Sheedy Makes a Bid To Be Taken Seriously". The New York Times. {{cite news}}:  (עזרה)
↑  Gary Dretzka (28 ביוני 1998). "Back from the edge, Ally Sheedy may be on the verge of another breakthrough". Chicago Tribune. {{cite news}}:  (עזרה)
↑  Roger Ebert (3 ביולי 1998). "High Art Movie Review & Film Summary (1998)". {{cite web}}:  (עזרה)
↑  Ally Sheedy Inches Away from "Hedwig" (E! Online, December 17, 1999)
↑  Kevin Thomas (17 בספטמבר 1999). "Down and Out in 'Sugar Town' After Fame Has Fled". Los Angeles Times. {{cite web}}:  (עזרה)
↑  "Season 2 Overview". The Dead Zone Official Website.
↑  Richard Natale (10 ביוני 1998). "On the Upswing". Los Angeles Times. {{cite web}}:  (עזרה)
↑  Rochlin, Margy (14 ביוני 1998). "FILM; Ally Sheedy Makes a Bid To Be Taken Seriously". The New York Times. {{cite news}}:  (עזרה)
↑  Pieklo, Jessica; Gandi, Imani (2 בנובמבר 2017). "Boom! Lawyered: Beckett Lansbury and Ally Sheedy on How to Be a Better Ally to Trans People". {{cite web}}:  (עזרה)
↑  "Brat Packer Packs Up". New York Magazine. 13 בספטמבר 2009. {{cite web}}:  (עזרה)
↑  Robinson, Joanna (7 בינואר 2018). "Why Did Ally Sheedy Call out Golden Globe Winner James Franco on Twitter?". Vanity Fair. {{cite news}}:  (עזרה)
↑  James Franco accused by five women of sexually inappropriate behavior, Daniel Arkin, NBC New, January 12, 2018
| --- | --- |
בקרת זהויות :  NLI: 987007453410305171  PLWABN: 9810590002105606  BNE: XX1109386  BnF: cb14012043p (data)  GND: 142947628  ISNI: 0000 0001 0655 1274  LCCN: n90699701  NDL: 00930755  NKC: xx0189186  NTA: 074072781  SNAC: w6nm68fb  SUDOC: 168781328  VIAF: 79172581   WorldCat (עם VIAF): 79172581
ריצ'רד השלישי (מחזה)

| --- | --- |

דייוויד גריק כריצ'רד השלישי, ציור של ויליאם הוגארת
 מידע כללי
 מאת:  ויליאם שייקספיר 
 שפת המקור:  אנגלית 
 סוגה:  מחזה 
 נושא:  ריצ'רד השלישי, מלך אנגליה 
 
ריצ'רד השלישי (אנגלית: The Tragedy of King Richard the Third) הוא מחזה היסטורי מאת ויליאם שייקספיר על אודות ריצ'רד השלישי מלך אנגליה. למרות הכותרת המקורית של המחזה מתוך מהדורת הקוורטו המציגה את המחזה כטרגדיה, המחזה מקוטלג לרוב כמחזה היסטורי כפי שהופיע במהדורת הפוליו הראשונה. המחזה ממשיך את קו העלילה שהתחיל במחזה ריצ'רד השני ושנמשך עד המחזה הנרי השישי, חלק שלישי.
ככל הנראה, שייקספיר כתב את "ריצ'רד השלישי" בין השנים 1592–1593, אחרי שכתב את שלושת החלקים של הנרי השישי ואת הקומדיות המוקדמות שלו.
עלילה

המחזה מתחיל במונולוג של ריצ'רד המתאר את עלייתו לשלטון של אחיו, המלך אדוארד הרביעי, בנו הבכור של ריצ'רד פלנטג'נט, דוכס יורק. המונולוג מראה את קנאתו של ריצ'רד באחיו השולט באנגליה ביד רמה. ריצ'רד הוא גיבן מכוער, ומתאר את עצמו "מעוות" ו"בלתי גמור". לדבריו, הוא איש-מלחמה מובהק, אך בעת שלום, כמו זו שמתחילה "כעת", אין לו נתונים טבעיים בהם יתבלט כדמות חיובית, לכן הוא בוחר להתבלט בתור נבל. ריצ'רד מתכנן לכלוא את אחיו ג'ורג' פלנטג'נט, דוכס קלרנס, במצודת לונדון כדי להיות קרוב יותר לקו המלוכה. הוא מנצל נבואה שקובעת כי "G of Edward's heirs the murderer shall be" (בתרגום חופשי, ג ירצח את יורשיו של אדוארד), ומייחס את ה-G ל-George of Clarence (גורג' מקלארנס). קהל הצופים מבין מאוחר יותר כי הכוונה של הנבואה הייתה Richard of Gloucester (ריצ'רד מגלוסטר).
השלב הבא במזימתו של ריצ'רד הוא נישואיו לליידי אן, אלמנתו של אדוארד מווסטמינסטר, נסיך ויילס. ריצ'רד מספר לקהל כי הוא ישא אותה לאישה, אף על פי שהוא היה אחראי למות בעלה ואביו. למרות התנגדותה הראשונית, אן מסכימה להינשא לריצ'רד. הסצנה מראה את כוחו של ריצ'רד באומנות החֲנֻפָּה.
האווירה בארמון מתוחה. האצילים מודאגים מכוחם המתגבר של קרוביה של המלכה אליזבת וודוויל, וריצ'רד מלבה את העוינות. המלכה מרגרט, אלמנתו של הנרי השישי חוזרת לארמון למרות גירושה ומזהירה את האצילים מפני ריצ'רד. האצילים, כולם צאצאי בית יורק, מתאחדים כנגד מרגרט מבית לנקסטר, ואזהרותיה נופלות על אוזניים ערלות.
אדוארד הרביעי מת ומשאיר את ריצ'רד כעוצר הממלכה. ריצ'רד ממהר להיפטר מהמכשול האחרון לכס המלוכה. הוא פוגש את אחיינו הצעיר, אדוארד החמישי, בדרכו לטקס ההכתרה בלונדון. ריצ'רד עוצר, ולאחר מכן רוצח, את מלוויו של אחיינו. אדוארד החמישי ואחיו ("הנסיכים שבמצודה") נשלחים למצודת לונדון שם יוכל ריצ'רד "להגן" עליהם.
בעזרתו של בן דודו בקינגהאם, ריצ'רד מתחיל במסע יחסי ציבור על מנת להציג עצמו כמועמד המתאים ביותר לכתר. הוא מציג עצמו כצנוע, מסור, וללא רצון לגדולה. לורד הייסטינגס, המתנגד לריצ'רד, נעצר ומוצא-להורג באשמת שווא. שאר האצילים משודלים לקבל את ריצ'רד כמלכם, למרות העובדה שאחייניו הם הבאים בקו המלוכה.
בעקבות מעמדו החדש, ריצ'רד מרגיש בנוח להיפטר מאחייניו. בקינגהאם דורש מריצ'רד מענק קרקעות בתמורה לרצח האחיינים, אולם ריצ'רד מסרב, דבר הגורם לבקינגהאם לחשוש לחייו. ככל שמסע הרציחות ממשיך, הפופולריות של ריצ'רד יורדת והוא נאלץ להילחם נגד מורדים. הראשון למרוד הוא בקינגהאם, ואחריו הרוזן מריצ'מונד (הנרי השביעי). הצדדים הלוחמים נפגשים בקרב בוסוורת'. לפני הקרב ריצ'רד זוכה לביקור מרוחות האנשים שהיה אחראי למותם, וכולם אומרים לו להתייאש ולמות. ריצ'רד מתעורר וקורא לישו לעזור לו. הוא מבין שאין לו תומכים, וכי אפילו הוא שונא את עצמו. נראה כי בשעתו האחרונה ריצ'רד מנסה לכפר על עוונותיו וכי הוא מבין כי מעשיו היו רשעים. אולם הבנה זו באה מאוחר מדי.
בתחילת הקרב, ריצ'רד נושא נאום מוטיבציה לחיליו (ייתכן וריצ'רד היה מלך אנגליה האחרון שהוביל את אנשיו בקרב). לורד סטנלי (אביו החורג של הנרי השביעי) ואנשיו נוטשים את שדה הקרב ומשאירים את ריצ'רד בעמדה פגיעה. זמן קצר לאחר מכן, ריצ'רד נופל מסוסו וקורא "סוס! סוס! מלכותי בעד סוס!", אחד המשפטים המצוטטים ביותר מתוך המחזה. ריצ'רד נהרג, וריצ'מונד עולה לשלטון כהנרי השביעי. הנרי נושא לאישה את אליזבת בתו של אדוארד הרביעי, בת לבית יורק, ובכך מביא לסוף מלחמות השושנים.